ลูกสาวฉีดวัคซีน4ขวบมาจะครบ7วันแล้วค่ะ แต่ทำไมแขนยังขยับไม่ค่อยได้ หนีบไว้ตลอดเหมือนไหล่ตก ลองจับให้ยกแขนดูก็บอกปวด ยกแขนถอดเสื้อก็ยาก เขาคอยใช้มืออิกข้างคอยช่วยจับแขนวัคซีนไว้ตลอด เป็นเพราะอะไรคะ แล้วจะหายไหม ต้องไปหาอีกมั้ยคะ รึเป็นเพราะตัวเขาเอง
สวัสดีค่ะ จากอาการที่ได้เล่ามานั้น อาจจะเป็นผลข้างเคียงจากการฉีดวัคซีน ซึ่งได้แก่ ผลข้างเคียงที่เป็นปฏิกิริยาเฉพาะที่ ได้แก่ อาการปวดบริเวณที่ฉีด บางรายอาจมีบวมและแดง ซึ่งจะเกิดขึ้นภายใน 24 ชั่วโมงหลังฉีด และจะหายไปเองภายใน 2-3 วัน หรือ ผลข้างเคียงที่เป็นปฏิกิริยาทั่วไป ได้แก่ ไข้ ปวดกล้ามเนื้อทั่วๆ ปวดศีรษะ เบื่ออาหาร ซึ่งจะเกิดขึ้นภายใน 24 ชั่วโมงเช่นกัน และจะหายไปเองภายใน 1-2 วันเช่นกันสังเกตอาการ หากผ่านมา 7 วันแล้วยังมีอาการปวดอยู่ ไม่ขยับ คลำได้ก้อนแข็งชัดเจน อาจมีภาวะแทรกซ้อนคือตรงที่ฉีดวัคซีนมีการติดเชื้อกลายเป็นฝีหนอง หากมีอาการดังกล่าวควรพาลูกไปพบแพทย์ในระหว่างนี้ให้รับประทานยาแก้ปวดลดไข้ทุก 4-6 ชั่วโมงและประคบเย็นบริเวณที่ปวด บวมได้